
R E F E R A T   D E   A P R O B A R E 
privind rectificarea  bugetului local al Municipiului Brad pe anul 2023

 	La bugetul local al Municipiului Brad pe anul 2023 s-au încasat venituri în plus față de cele prognozate în sumă de 380,99 mii lei, din care suma de 204,56 mii lei reprezintă venituri proprii provenind din impozite și taxe locale, precum și  din sponsorizări. 
	Ministerul Investițiilor și Proiectelor Europene a alocat Municipiului Brad suma de 176,43 mii lei, din care:
-  suma de 11,10 mii lei pentru Cererea de rambursare nr. 3 aferentă proiectului Liceului Teoretic Avram Iancu Brad ”You can do it – Educație nonformală în sistem outdoor”, cod SMIS 153439;
- suma de 95,83 mii lei pentru Cererea de rambursare nr. 9 și Cererea de plată nr. 5 aferentă proiectului Școlii Gimnaziale ”Mircea Sântimbreanu” Brad POCU – Primii pași în educația timpurie în Comunitatea Brad, județul Hunedoara, cod SMIS 133440;
- suma de 69,50 mii lei pentru Cererea de rambursare nr. 9 aferentă proiectului Școlii Gimnaziale ”Mircea Sântimbreanu” Brad POCU - Părinții departe, Școala aproape de copii, cod SMIS 139652.
	Astfel, veniturile se stabilesc în sumă de 53.427,59 mii lei, iar cheltuielile în sumă de 55.866,83  mii lei, așa cum rezultă din Referatul nr. 41180/11.07.2023 al Serviciului Buget, Finanțe, Contabilitate, Taxe și Impozite Locale din aparatul de specialitate al Primarului Municipiului Brad.
	Urmare celor de mai sus, veniturile bugetului local al Municipiului Brad pe anul 2023 se majorează cu suma de 380,99 mii lei la  următoarele capitole bugetare: 
- 03.02. ”Impozit pe venit”............................................................................9,94 mii lei;
- 07.02.  ”Impozite și Taxe pe proprietate” ................................................. 2,49 mii lei;
- 15.02.  ” Taxe pe servicii specifice” ...........................................................3,10 mii lei;
- 16.02. ” Taxe pe utilizarea bunurilor ”....................................................53,90 mii lei; 
- 18.02. ” Alte impozite și taxe fiscale ”........................................................0,32 mii lei;
- 30.02.   ” Venituri din proprietate”  .......................................................107,20 mii lei;
- 34.02. ” Venituri din taxe administrative ”.................... ..........................  0,58 mii lei;
- 35.02. ”Amenzi, penalități și confiscări” ...................................................1,19 mii lei;
- 37.02. ” Transferuri voluntare, altele decât subvențiile”  ...................... 23,00 mii lei;
- 39.02. ” Venituri din valorificarea unor bunuri ”...................................... 2,84 mii lei;
- 42.02. ”  Subvenții de la bugetul de stat ”  .............................................. 23,41 mii lei;
- 48.02. ” Sume primite de la UE ”  ..........................................................153,02 mii lei.
	 Cheltuielile bugetului local al Municipiului Brad pe anul 2023 se majorează cu suma de 380,99 mii lei la următoarele capitole bugetare:
- 65.02. ”Învățământ” ...............................................................................176,43 mii lei;
- 67.02. ”Cultură, recreere și religie” ....................................................  201,72 mii lei;
- 70.02. ”Locuință servicii și dezvoltare publică” ....................................... 2,84 mii lei.
	Având în vedere necesarul de fonduri la unele capitole bugetare și posibilitatea diminuării la alte capitole bugetare, se impune a se efectua virări de credite de la un capitol bugetar la altul, după cum urmează:
 - 51.02. ”Autorități publice și acțiuni externe”  (+)   50,00 mii lei;
- 67.02. ”Cultură, recreere și religie”                 (+) 100, 00 mii lei;
- 74.02. ”Protecția mediului”                               (-) 150,00 mii lei.
	În contextul celor de mai sus, am inițiat prezentul proiect de hotărâre prin care am propus rectificarea bugetului local al Municipiului Brad pe anul 2023 și îl supun spre dezbatere și aprobare plenului Consiliului Local al Municipiului Brad în forma prezentată.     
	Invoc în susţinerea propunerii mele prevederile Secţiunii a 2-a din Legea nr. 368/2022 a bugetului de stat pe anul 2023, cu modificările și completările ulterioare, ale art.1 alin. 2, art. 8,  art. 39  şi art. 58 alin. 1 lit. a din  Legea nr. 273/2006 privind finanţele publice locale, cu modificările şi completările ulterioare, ale art. 88, art. 129 alin. 4 lit. a din O.U.G. nr. 57/2019 privind Codul administrativ, cu modificările şi completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

